FBI ກ່າວວ່າ ຈີນແມ່ນ ອັນດັບນຶ່ງ ໃນບັນດາປະເທດ ທີ່ກໍ່ອາຊະຍາກຳ ທາງຄອມພີວເຕີ
ຫົວໜ້າສືບສວນກາງ ສຫລ ກ່າວວ່າ ການກໍ່ອາຊະຍາກຳ ທາງ​ຄອມ​ພີ​ວ​ເຕີ ​ຕໍ່ຕ້ານ​ ວົງ​ການ​ອຸດສາຫະກຳ​ອາ​ເມຣິກັນ ​ຊຶ່ງສ້າງ​ຄວາມ​ເສຍ​ຫາຍ​ໃຫ້​ ຫຼາຍ​ພັນ​ລ້ານ​ດອນ​ລາ ​ໃນ​ແຕ່ລະ​ປີ.
ທ່ານ James Comey ຫົວໜ້າຕຳຫຼວດສັນຕິບານ FBI ຫຼື ຫ້ອງ ການສືບສວນຂອງລັດຖະບານກາງສະຫະລັດ ກ່າວວ່າ ຈີນແມ່ນຢູ່ໃນອັນດັບນຶ່ງ ໃນບັນຊີລາຍຊື່ປະເທດທີ່ກໍ່ອາຊະ ຍາກຳທາງຄອມພີວເຕີ ຕໍ່ຕ້ານວົງການອຸດສາຫະກຳອາເມ ຣິກັນ ຊຶ່ງສ້າງຄວາມເສຍຫາຍໃຫ້ຫຼາຍພັນລ້ານດອນລາ ໃນ ແຕ່ລະປີ ທ່ານ Corney ກ່າວ ຢູ່ໃນລາຍການ 60 ນາທີຂອງຕາໜ່າງ ໂທລະພາບ CBS ໃນວັນອາທິດວານນີ້ວ່າ ຈີນກຳລັງດຳເນີນ ການຢ່າງຕັ້ງໜ້າ ແລະຢ່າງແຜ່ຫຼາຍ ໃນຄວາມພະຍາຍາມຂອງ ຕົນເພື່ອລັກເອົາຂໍ້ມູນຄວາມລັບ ທີ່ຈະສ້າງຜົນປະໂຫຍດໃຫ້ ແກ່ວົງການທຸລະກິດ ແລະອຸດສາຫະກຳຂອງຕົນ ທ່ານ Corney ກ່າວຕື່ມວ່າ ຄ່າເສຍຫາຍປະຈຳປີ ຕໍ່ພວກບໍລິສັດຂອງສະຫະລັດ ແມ່ນ ແຕ່ຈະເປັນຈຳນວນຫຼາຍຕື້ດອນລາ ຈີນ ແລະຄົນໃດກໍຕາມ ທີ່ລັກລອບເອົາສິດທິບັດຫຼືປະຕັງ ແລະຄວາມລັບດ້ານການຄ້າ ຈາກພວກບໍລິສັດຂອງສະຫະລັດນັ້ນ ສາມາດສົ່ງຜົນໃຫ້ມີການສູນເສຍໜ້າວຽກ ແລະ ລາຍຮັບໃນຈຳນວນຫຼວງຫຼາຍ ຕໍ່ອຸດສາຫະກຳນັ້ນໄດ້ ທ່ານ Corney ກ່າວວ່າ ຈຳນວນຂອງການໂຈມຕີໃນແຕ່ລະມື້ລະວັນ ຈາກພວກລັກລອບເຂົ້າເອົາຂໍ້ມູນແລະພວກກໍ່ການຮ້າຍໃນເຄື່ອງຄອມພີວເຕີ ເປັນຈຳນວນຫຼາຍເກີນກ່ວາທີ່ ຈະນັບໄດ້ ແລະວ່າພວກຄົນອາເມຣິກັນກະປະມານຕໍ່າ ເກີນໄປ ກ່ຽວກັບອັນຕະລາຍຂອງອາຊະຍາກຳທາງຄອມພີວເຕີນີ້ ສະຫະລັດໄດ້ທຳການຟ້ອງຮ້ອງ ນັກຊ່ຽວຊານກອງທັບຈີນ 5 ຄົນໃນຂໍ້ຫາລັກລອບຂໍ້ມູນຈາກຄອມພີວເຕີ ໃນເດືອນພຶດສະພາຜ່ານມາ ເຮັດ ໃຫ້ຈີນໂກດແຄ້ນຢ່າງໃຫຍ່ ຈີນປະ ຕິເສດຕໍ່ການລັກລອບ ເຂົ້າໄປລັກເອົາຂໍ້ມູນໃນເຄື່ອງຄອມພີວເຕີ ແລະກ່າວຫາສະຫະ ລັດວ່າ ທຳການສອດແນມດ້ານອຸດສາຫະກຳ